دُکی: ڈپٹی کمشنرصاحبزادہ نجیب اللہ پارینے کہ ضلع دکی ٹی ہفتمیکو ڈیجیٹل مردم شماری نا بنا مسنے۔ مچ آ ضلع اٹ 192 بلاک و 9 سرکل آتیٹی بشخ و پانٹ کننگانے۔ ہراٹی 15 سرکل سپروائزر و 98 حساب کروک آک بشخ ہلیرہ۔ اولیکو مسہ دے اسکان لسٹنگ نا کاریم مریک۔ ہراٹی اُرا تے نمبر خلنگک۔ سپر وائزر و فیلڈ آ کاریم کروک آ بندغ آتے کاریم آ خنار۔ ڈپٹی کمشنرنیمردم شماری نا جاچ ءِ ہلسا پارت جاری کرے کہ مردم شماری و خانہ شماری ٹی کل بندغ آتے درج کننگ المی ءِ و دا بابت اٹ خانہ شماری ٹی بشخ ہلوک آ گورنمنٹ ملازم آک جوان وڑاٹ دا قومی آ کاریم ءِ پوروی اسکان سر کریر۔ او پارینے کہ مردم شماری قوم و علاقائی گرج اسے و دا وار مردم شماری ءِ ڈیجیٹل مردم شماری نا پن تننگانے۔
(خ ن)
